Reël vir jou, reël vir my … – Finesse Meisie
"As julle maar geloof het so groot soos 'n mosterdsaadjie, sal julle vir hierdie berg sê: 'Gaan staan daar anderkant!' en hy sal gaan. Niks sal vir julle onmoontlik wees nie."
Een ding is seker: Waar mense saambly, is daar huisreëls. En dis gewoonlik net die een wat die reël uitgedink het wat daarby bly! Hoe besluit jy wie se reëls geld in die huis? Wel, mense kom reëls net na as hulle self ingestem het en die nagevolge van 'n oortreding help bepaal het. 'n Huisreël werk net as 'n mens dit regtig kan toepas; anders is dit sinloos.
Reëls is daar om seker te maak dat jy nie ander mense pla deur te doen net wát jy wil, wánneer jy wil nie. Maar huisreëls moet 'n "wat vir jou geld, geld vir my" basis hê. As jy 'n reël oortree, kan jy verwag om die gepaste straf daarvoor te ontvang – en net so as iemand anders dit oortree.
As jou ma sê jy mag vir 'n week nie TV kyk of vir 'n maand nie uitgaan nie, moenie al jou toys uit die cot gooi nie. Dis baie eenvoudig: Jy het verkeerd gekies. Jy het geweet wat gaan gebeur as jy oortree. So, dis jou eie stupidgeit. Vat dit, leer daaruit, gaan aan.